
REPUBLIKA HRVATSKA
OPĆINSKI SUD U BJELOVARU
Bjelovar, Trg Eugena Kvaternika 8	

Poslovni broj: Pp-766/2024-35


R E P U B L I K A  H R V A T S K A

R  J  E  Š  E  NJ  E

Općinski sud u Bjelovaru, po sucu Ratku Labanu, kao sucu pojedincu, uz sudjelovanje zapisničara Andree Hudoletnjak, u prekršajnom postupku protiv maloljetnog KEVINA DJURIĆA, kojeg brani Hrvoje Čačić, odvjetnik iz Bjelovara, radi prekršaja iz članka 216. stavka 3. Zakona o sigurnosti prometa na cestama, povodom zahtjeva branitelja za naknadu troškova obrane, na temelju odredbe članka 140. stavka 2 u vezi stavka 7. Prekršajnog zakona   

r  i  j  e  š  i  o      j  e
            
I 	Dosuđuje se isplata troškova obrane maloljetnika KEVINA DJURIĆA, OIB:36705910190, u iznosu od 468,75 eura (četiristo šezdeset osam eura i sedamdeset pet centi) te se plaćanje nalaže računovodstvu ovog suda na žiro račun branitelja Hrvoja Čačića, odvjetnika iz Bjelovara kod Erste & Steiermarkische Bank d.d. broj: IBAN: HR6924020061140253962, po pravomoćnosti ovog rješenja. 
II      Odbija se preostali dio zatraženog troška od 62,50 eura (šezdeset dva eura i pedeset centi)  a preko dosuđenog iznosa.
 
Obrazloženje

1. 	Pravomoćnim rješenjem ovoga suda broj: Pp-766/2024-27. od 16. travnja 2026., maloljetniku je određena posebna obveza uključivanja u pojedinačni ili skupni rad u savjetovalištu za mlade u trajanju od 45 sati u razdoblju od 3 mjeseca. 
2. 	U navedenom prekršajnom postupku maloljetniku je po službenoj dužnosti postavljen branitelj koji je u njegovo ime poduzimao procesne radnje i to Hrvoje Čačić, odvjetnik iz Bjelovara.   
3. 	Za navedenu obranu branitelj maloljetnika je ovom sudu dostavio troškovnik dana 27. travnja 2026., prema kojem je na ime troškova za obranu u prekršajnom postupku potraživan iznos od ukupno 531,25 eura. 
4. 	Navedeni zahtjev za troškove obrane je djelomično osnovan.
5. 	U samom troškovniku potraživani su troškovi postupka na ime pristupa na ročišta i to za dane 14.1.2025., 24.6.2025., 2.12.2025. i to nominalni iznos od 50,00 eura za svaku radnju, za pristup ročištu za dan 16.4.2026. i pisanu obranu od dana 15.12.2025., i to nominalni iznos od 100,00 eura za svaku radnju, kao i za izvid spisa dana 15.12.2025., i to nominalni iznos od 25,00 eura, te sastav podneska od 27.4.2026., i to nominalni iznos od 50,00 eura, kao i PDV od 25%, pa to predstavlja ukupno zatraženi iznos troškova od 531,25 eura. 
6. 	Naime, prema izmjenama Pravilnika iz točke 7 tbr. 4. Tarife o nagradama i naknadi troškova za rad odvjetnika koji je stupio na snagu 25. veljače 2022.,  branitelju po službenoj dužnosti pripada nagrada u visini od 50 % tbr. 4. za obranu maloljetnika u prekršajnom postupku, umjesto dotadašnjih 30%. Stoga branitelju prema posljednjim izmjenama Tarife od 25. studenog 2023. za pristup na ročište za dan 16.4.2026. na kojem su provođeni dokazi prema istoj Tarifi u skladu sa Tbr. 4. točka 7. branitelju pripada zatraženi iznos od 100,00 eura (puni iznos nagrade za obranu po punomoći iznosi 100 bodova odnosno nominalno 200 eura). Isto tako, branitelj okrivljenika doista je sudu dostavio pisanu obranu maloljetnika, pa mu u tom smislu sukladno odredbi Tbr. 1. točka 2. navedene Tarife pripada nagrada po Tbr 4. točke 1., pa je to također nominalni iznos od 100,00 eura. Međutim, ročišta za dane 14.1.2025., 24.6.2025., 2.12.2025. odgođena su zbog nepristupanja maloljetnika  radi davanja obrane te nepristupanja svjedoka i time nisu provođeni dokazi, pa u tom smislu prema Tbr 4. točka 4. navedene Tarife branitelju pripada samo 50 % nagrade iz točke 1. tog tarifnog broja odnosno nominalno 50,00 eura. Također, branitelj maloljetnika je doista dana 15.12.2025. izvršio uvid u spis predmeta te mu u skladu sa odredbom Tbr. 36. točka 1. Tarife pripada 25 bodova odnosno nominalno 25 eura.  
7. 	Međutim, dio zatraženog troška nije opravdan i to vezano za preostali dio zahtjeva branitelja odnosno za sastav samog Zahtjeva za dosuđivanje troškova, jer sastav samog troškovnika ne predstavlja takvu vrstu podneska u skladu sa spomenutom Tarifom i to odredbom Tbr.1. točka 4. i 5., jer se ne smatra nužnim za obranu maloljetnika, već se podrazumijeva kao aktivnost branitelja po službenoj dužnosti, tim više što je navedeni podnesak upućen sudu nakon dovršetka prvostupanjskog postupka i stoga nema osnove za dosuđivanje dijela troškova po toj osnovi. 
8. 	Time je djelomično osnovan zatraženi iznos troškova postupka od 375,00 eura, čemu treba dodati i iznos PDV od 25%, što je nominalno 93,75 eura, pa to predstavlja dosuđeni iznos troškova od 468,75 eura, uslijed čega je odbijen preostali zatraženi iznos troška od 62,50 eura.  
9. 	Zbog naprijed iznesenih razloga odlučeno je kao u izreci rješenja. 

U Bjelovaru, 27. srpnja 2026.

     	      SUDAC
	 Ratko Laban
 

POUKA O PRAVNOM LIJEKU:

	 Protiv ovog rješenja nezadovoljna stranka ima pravo žalbe u roku od 3 dana  od dana primitka ovog rješenja. O žalbi odlučuje Visoki prekršajni sud, a žalba se podnosi u dva istovjetna primjerka, bez naplate takse, a pravodobno podnesena žalba odgađa izvršenje rješenja.

Dostaviti:
1. Zakonskom zastupniku maloljetnika, majci Jasminki Đurić 
2. Branitelju 

